b'\n_START_ARTICLE_\nGora, Mali Lo\xc4\x8dnik\n_START_PARAGRAPH_\nGora (748 mnm) je vzpetina nad Malim Lo\xc4\x8dnikom pri Turjaku, ki se dviguje vzhodno nad cesto Ljubljana - Ko\xc4\x8devje. Na njej je bila postavljena cerkev sv. Ahaca v spomin na zmago kristjanov nad Turki 22. junija 1593 pri Sisku pod vodstvom Andreja Turja\xc5\xa1kega. Vzpetina je priljubljena izletni\xc5\xa1ka to\xc4\x8dka prebivalcev Ljubljane in okolice, ki jo imenujejo preprosto kar Ahac.'